Ich, Cuͤni Arwer ✳ von Raͤmīgen, undˀvogt im ampt uff Boͤtzberg, ✳ tuͤn kund und beken̄ offenlich mitt disem brieff, ✳ das ich uff hùttigen tag, als datū disz briefs bewist, ✳ ze Rein indem
dorff an offner stràsz offenlich zegericht gesessen bin ✳ innamen und anstatt des edeln, wolgebornen, mins gnedigē hˀn, junckher Thùrings von Arburg, hˀn ze Schenckembˀg, ✳
und von empfelhens wegen des erbˀn, wisen Heinrich Smids von Klingnòw, obervogts ✳ ze Schenckembˀg und uff dem Boͤtzbˀg, ✳ und kamen fùr mich in offen, vˀbannē gericht
mitt fùrsprechn̄ ✳ die erbˀn hˀn, ✳ bruͦder Hans Zeyger und bruͦdˀ Jos von Ùberlingen, conventbruͤdeˀ ze Kùngsfeld₎, ✳ und Andres Scherˀ, ✳ schaffnˀ ✳ dˀ hˀn daselbs ze Kunigsfeld₎, all
dryg innamē, anstatt und mitt vollm̄ gewalt ✳ der erwirdigen, geistlichē hˀn, ✳ gardians und cōvents ✳ des klostˀs zuͤ Kùngsfeld₎, San̄tt Franciscen ord₎, Constantzˀ bystuͦms, ✳
uff ein sit, ✳ und uff die andˀ sit ✳ dˀ erber ✳ Heini Matter ✳ von Sultz. ✳ offnet dˀ jetzgen̄t ✳ Heini Matter durch sinen fùrsprechen, ✳ wie das er mitt guͤtˀ, zitlichˀ vorbetrachtūg durch
sins nutzs und notdurft willn̄, gesund lips, gemuͤts und auch der sȳnen, fùr sich und all sin erben ✳ eins steten, vestē und ewigen, unwidˀruͤffenlichn̄ kouffs vˀkoufft ✳ und
ze kouffen gebn̄ hab den genēpten hˀn, dem gardian und convent ze Kùngsfeld₎, und irn nachkomen, ✳ gab ouch also vor mir und offem gericht den genēptē hˀn, bruͦdˀ
Hansē Zeygˀ, bruͦder Josen von Ùberlingē und Andres Scherˀ, in irm namen und zuͤ irn hand₎ recht und redlich ze kouffend fùr recht, fry ledig eygen und unbekùmbˀt
zwey viertel kernēgelts und ein maltˀ habergelts jeˀlicher und ewigˀ ✳ gùlt, ✳ uff, von und ab dem hoff ze Ursprung ✳ und ab den guͤtˀn, die man nēpt Schellhorns
Guͤt und Seinis Guͤt, ✳ dieselbn̄ guͤter jetz zuͤ ziten buwt ✳ Man̄henszly von Ursprūg, ✳ der ouch den genēptē zinsz ✳ jerlich uff san̄tt Martins tag davon nach
zinszrecht wèren soͤll. ✳ und also sye dˀ kouff gebn̄ und beschechn̄ umb ein und zwentzig guldin, Rinischˀ, guͤtˀ, gēgˀ und gèber, dˀ er von den genēptē koùffˀn in
sin und sinˀ erben kuntlichn̄ nutz gentzlich uszgericht und bezalt sie, des er sich vor mir und offem gericht offenlich bekan̄t und sy darub̄ quitt und ledig seit. ✳
nach soͤlichˀ offnūg und vˀgicht, wandˀ sy beidˀsit des kouffs also gichtig wàren, stùnd dˀ genēpt Heini Matter dar inoffen, vˀbānē gericht mitt sinē fùrsprechē ✳
und entzech sich muͤtwillenklich und unbetwungēlich nach bekan̄tˀ urteil ✳ des genēptē koufs ✳ der zweyˀ viertel kˀnēgelts ✳ und des maltˀ habˀgelts ✳ uff und ab
dē obgen̄ guͤtˀn mitt aller rechtˀ und zuͦgehoͤrd, ✳ als er das untz uff hùttigē tag in̄gehept und harbracht hett, ✳ und gab das lidklich uff an min, als eins richtˀs,
hand ✳ und von des gerichts wegen, alles fùr sich und sin erbn̄. ✳ darnach vertget und gab ich, jetzgen̄tˀ richtˀ, den kouff und die gùlt, ✳ als vor stàt, ✳ zuͦhand₎
dˀ egeschr₎ hˀn, ✳ bruͤdˀ Hans ✳ Zeygers, bruͦder Josen von Ùberlingen und Andres Scherˀs, ✳ innamē, anstatt und zuͤhand₎ dˀ vorgeschr₎ hˀn zuͤ Kùngsfeld₎, gardians
und gemeinē convents, und ir nachkomen, ✳ die in̄ zehabent, zenutzent, zeniessend, zebesetzend, ze entsetzēt und in allweg damitt zetuͤnd und lassend
als mitt irm eignē guͤt, ungesumpt von Heini ✳ Mattˀ, sinē erbn̄ und menglichn̄ von ir wegen, und beschàch disz alles ingericht nach gesprochnˀ urteil
mitt mund, hand, wortē, wˀcken, wisen und geberd₎ und mitt aller sicherheit und gewarsami, so her zuͤ von recht odˀ gewonheit des ampts uff Boͤtzbˀg ✳
yendˀt gehoͤrt odˀ notdurftig was und als das nū und ewklich wol krafft, macht und handvesti habn̄ und stèt blibn̄ sol und mag, gantz àn alles
widˀtribn̄. ✳ der dickgēntˀ Heini Mattˀ gelopt ouch vor mir und offem gericht ✳ fùr sich und sin erbn̄, ✳ des koufs ✳ umb die obgen̄ gùlt mitt allˀ zuͤghoͤrd
und mitt den gedingē, als vor stàt, ✳ fùr ledig eigen und unbekùmbˀt rechter wèr zuͤ sind ✳ und hierub̄ guͤt, sichˀ werschafft zetragēt fùr menglichs irrūg und anspràch, ingericht und uswendig, wo, wen̄ odˀ wie dick die vilgen̄ hˀn zuͤ Kùngsfeld, gardian und cōvent, odˀ ir nachkomē der notduˀfftig sind
nach lands recht, und ouch widˀ disen ewigē kouff und disz vertgūg niemˀ zekomēd, zeredēt, zewˀbēt noch zetuͤnd, sundˀ wàr und stèt zehaltend ✳
alles ungevˀlich. dirre dingen sind gezùgen und ingericht gewesen die erbˀn ✳ Ruͤdy Karly, ✳ Heini von Rein, Hans Kilchhˀr, ✳ Lùty Giger, ✳ Hans Karly, all von
Vilingen, Uͤly Mùller und Smidwirt von Raͤmīgen und suss erber lùt gnuͤg. ✳ des alles ze warē urkùnd, wan̄d den genēptē hˀn und irm schaffnˀ, innamē
und anstatt, als vor stàt, ✳ hierumb urkùnd vom gericht zegebn̄ erteilt ist nach ir begerūg, und disz alles gericht und urteil also gebn̄ hàt, ✳ darub̄ han ich,
obgen̄tˀ richtˀ, den vorgeschr₎ Heinrich Smid, obˀvogt, erbettē, das dˀ sin eigen insigel von des gerichts und ir bett wegē, im und sinē erbn̄ an schad₎ offē-
lich hàt gehenckt andisen brieff, ✳ der gebn̄ ist ✳ uff sunētag vor unser liebn̄ frowen tag dˀ liechtmisz, nach Cristi gebùrt vierzechn̄hundˀt und darnach
im nùnunddrissigisten jàr. ✳